Az előterjesztés célja, hogy a hallgatói jogviszony alapján gyermekgondozási díj ellátásra jogosultak speciális igényeihez és élethelyzetéhez igazodó jogi szabályozást teremtsen, és a gyermekgondozási díj időtartamának általános szabályához hasonlóan a „diplomás gyed” időtartamát a gyermek második életévének betöltéséig növelje.

**[RÉSZANYAG]**

**az egyes családtámogatási tárgyú, valamint egyéb törvények módosításáról szóló 2017. évi … törvény-tervezethez**

1. §

(1) A kötelező egészségbiztosítás ellátásairól szóló 1997. évi LXXXIII. törvény (a továbbiakban: Ebtv.) 42/E. § (2) bekezdése helyébe a következő rendelkezés lép:

„(2) Az (1) bekezdés alapján megállapított gyermekgondozási díj a gyermek születésének napjától a gyermek 2 éves koráig jár.”

(2) Az Ebtv. 42/E. § (4) bekezdése helyébe a következő rendelkezés lép:

„(4) A vér szerinti apa részére a gyermekgondozási díj a (2) bekezdésben meghatározott jogosultsági időből igénybe nem vett időszakra jár, de legfeljebb a gyermek 2 éves koráig.”

1. §

Az Ebtv. *Átmeneti rendelkezések* alcíme a következő 82/N. §-sal egészül ki:

„82/N. § (1) Az egyes családtámogatási tárgyú, valamint egyéb törvények módosításáról szóló 2017. évi… törvény által megállapított 42/E. § (2) és (4) bekezdésben foglaltakat

*a)* a 2017. december 31-ét követően a 42/E. § (1) és (3) bekezdése alapján megállapított gyermekgondozási díjra kell alkalmazni,

*b)* a 2018. január 1-jét megelőzően a 42/E. § (1) és (3) bekezdése alapján megállapított gyermekgondozási díjra abban az esetben kell alkalmazni, ha a gyermekgondozási díjra való jogosultság 2017. december 31-én fennáll.

(2) Az (1) bekezdés *b)* pontjában meghatározott feltételeknek megfelelő gyermekgondozási díj folyósításának időtartamát 2018. január 15-éig felül kell vizsgálni.”

1. §

Ez a törvény 2018. január 1-jén lép hatályba.